เรื่องร้องเรียน: สวัสดีครับรบกวนสอบถามครับโดนเพื่อนบ้านกลั่นแกล้งติดตั้งแอร์เอาคอยล์ร้อนของแอร์เป่าเข้ามาที่บ้าน 2 ตัว ส่องเข้ามาตรงห้องนอนของลูกและก็ของคุณแม่ทั้ง2ตัวเลยครับทั้งเสียงดังและลมร้อนมากๆเลยครับยิ่งหน้าร้อนนี้ด้วย และก็แกล้งก่ออิฐต่อจากคอยร้อนแอร์บังคับทิศทางลมร้อนให้เข้ามาในบ้านเราด้วยครับ อยากให้ทางเขตช่วยเหลือหน่อยครับ
การดำเนินการของเจ้าหน้าที่: ฝ่ายสิ่งแวดล้อมฯ ได้ตรวจสอบสถานที่เมื่อวันที่ 12 เมษายน 2566 พบว่า บ้านเลขที่ 297/1 ถนนประชาอุทิศ แขวงดอนเมือง ได้ทำการย้ายคอยล์ร้อนแอร์ จากผนังบ้านด้านที่ติดกับบ้านเลขที่ 295 ไปติดตั้งบริเวณหน้าบ้านภายในบ้านของตนเอง สอบถามกับผู้ร้องเรียน ไม่ได้รับความเดือดร้อนแล้ว
ความเห็นของผู้แจ้ง: ขอขอบคุณ Admin และเจ้าหน้าที่ผู้เกี่ยวข้อง ทุกๆคน ที่มาแก้ปัญหาให้ กับครอบครัวผม ทันด่วน รวดเร็วทันใจ ความทุกข์ร้อนทุกข์ใจที่มีอยู่เลยหายไปในฉับพลัน ได้ใช้ชีวิตประจำวัน ที่มีความสุขขึ้น ขอบคุณมากๆเลยครับ
พื้นที่: แขวงดอนเมือง เขตดอนเมือง กรุงเทพมหานคร